Document ID: 32002R2067

Komisijos reglamentas (EB) Nr. 2067/2002
2002 m. lapkričio 21 d.
pataisantis Reglamentą (EB) Nr. 444/98, iš dalies pakeičiantį Reglamentą (EB) Nr. 1162/95, nustatantį specialiąsias išsamias grūdų ir ryžių importo ir eksporto licencijų sistemos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1666/2000 [2], ypač į jo 9 straipsnio 2 dalį ir 13 straipsnio 11 dalį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo [3] su paskutiniais pakeitimais, padarytais Komisijos reglamentu (EB) Nr. 411/2002 [4], ypač į jo 9 straipsnio 2 dalį ir 13 straipsnio 15 dalį,
atsižvelgdama į 2000 birželio 9 d. Komisijos reglamentą (EB) Nr. 1291/2000, nustatantį bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams [5], su paskutiniais pakeitimais, padarytais Reglamentu (EB) Nr. 2229/2001 [6],
kadangi:
(1) Kadangi Komisijos reglamento (EB) Nr. 1162/95 [7] su paskutiniais pakeitimais, padarytais Reglamentu (EB) Nr. 1322/2002 [8], 4 straipsnio 2 dalies pirmoje įtraukoje, kaip priimta Komisijos reglamentu (EB) Nr. 444/98 [9], padaryta klaida: frazės "vienuolikos skaitmenų kodas" iš tikrųjų nebuvo iki pataisos priėmimo. Dėl šios priežasties šią klaidą reikia ištaisyti.
(2) Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 444/98 1 straipsnio 2 punktas pataisomas ir pakeičiamas tokiu tekstu:
"2) 4 straipsnio 2 dalies pirma įtrauka pakeičiama tokiu tekstu:
- 15 skirsnyje - produkto aprašymas ir jo dvylikos skaitmenų kodas; jeigu produktai klasifikuojami dviejose ar daugiau gretimų subpozicijų, eksportuotojas gali nurodyti dvylikos skaitmenų kompensacijos nomenklatūrą, šiuo atveju 15 skirsnyje nurodomi gyvūnų pašarams naudojami preparatai, kuriems taikomas Reglamentas (EB) Nr. 1517/95."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. lapkričio 21 d.

Labels: 3
17